Úradný vestník L 109 , 01/05/1993 S. 0032 - 0035



Dohoda vo forme výmeny listov medzi Európskym hospodárskym spoločenstvom a Islandskou republikou o predbežnom uplatňovaní Dohody o určitých opatreniach v poľnohospodárstve List č. 1 Brusel 17. marec 1993 Vážený pane, mám tú česť odvolať sa na rozhovory o predbežnom uplatňovaní Dohody o niektorých opatreniach v poľnohospodárstve medzi Európskym hospodárskym spoločenstvom a Islandom, podpísanej v Oporto 2. mája 1992, ktoré sa konali v rámci rokovaní o protokole, ktorý upravuje Dohodu o Európskom hospodárskom priestore. Týmto potvrdzujem, že tieto rozhovory viedli k dojednaniu medzi Európskym hospodárskym spoločenstvom a Islandom v tomto znení: "Dojednanie medzi Európskym hospodárskym spoločenstvom a Islandskou republikou v poľnohospodárstve 1. So zreteľom na odhodlanie zmluvných strán Dohody EHP, aby táto dohoda nadobudla účinnosť do 1. júla 1993 a s odvolaním sa na článok 15 Dohody o voľnom obchode medzi Európskym hospodárskym spoločenstvom a Islandskou republikou, Európske hospodárske spoločenstvo a Islandská republika súhlasia, že dohoda vo forme výmeny listov medzi Európskym hospodárskym spoločenstvom a Islandskou republikou o niektorých opatreniach v poľnohospodárstve, podpísaná v Oporto dňa 2. mája 1992, sa bude predbežne uplatňovať od 15. apríla 1993. Ak Dohoda EHP nenadobudne účinnosť 1. januára 1994, toto dojednanie sa zruší, ak zmluvné strany nerozhodnú inak. 2. S cieľom uvedeného predbežného uplatňovania a do nadobudnutia účinnosti Dohody EHP sa ustanovenia bodu 3.2, 4 a 5 prílohy VI o pravidlách pôvodu dohody podpísanej v Oporto dňa 2. mája 1992 nahrádzajú týmito ustanoveniami: "3.2 Dôkaz, že podmienky uvedené v bode 3.1 boli splnené, musí byť predložený colným orgánom krajiny dovozu v súlade s článkom 12 ods. 6 protokolu 3 k Dohode o voľnom obchode medzi Európskym hospodárskym spoločenstvom a Islandskou republikou, ktorý sa týka definície pojmu pôvodné výrobky a metód administratívnej spolupráce. 4. Pôvodné výrobky v zmysle tejto prílohy sú pri dovoze do Spoločenstva alebo Islandu zvýhodnené na základe dohody pri predložení dôkazu o pôvode, vydaného alebo vyhotoveného v súlade s ustanoveniami hlavy II protokolu 3 k Dohode o voľnom obchode. 5. Uplatňujú sa ustanovenia protokolu 3 k Dohode o voľnom obchode, ktoré sa týkajú vrátenia cla, dôkazu o pôvode a opatrení pre administratívnu spoluprácu. Vo veci vrátenia cla, sa má za to, že zákaz vrátenia cla sa uplatňuje len pre tie druhy materiálov, na ktoré sa vzťahuje Dohoda o voľnom obchode."" Túto výmenu listov schvália zmluvné strany v súlade s ich vlastnými postupmi. Bol by som Vám zaviazaný, keby ste mi mohli potvrdiť, že vláda Islandskej republiky s obsahom tohto listu súhlasí. Prijmite, prosím, výraz mojej najhlbšej úcty. V mene Rady Európskych spoločenstiev +++++ TIFF +++++ List č. 2 Brusel 17. marec 1993 Vážený pane, mám česť potvrdiť dnešným dátumom prijatie Vášho listu, v ktorom je uvedené: "Mám tú česť odvolať sa na rozhovory o predbežnom uplatňovaní Dohody o niektorých opatreniach v poľnohospodárstve medzi Európskym hospodárskym spoločenstvom a Islandom, podpísanej v Oporto 2. mája 1992, ktoré sa konali v rámci rokovaní o protokole, ktorý upravuje Dohodu o Európskom hospodárskom priestore. Týmto potvrdzujem, že tieto rozhovory viedli k dojednaniu medzi Európskym hospodárskym spoločenstvom a Islandom v nasledujúcom znení: "Dojednanie medzi Európskym hospodárskym spoločenstvom a Islandskou republikou v poľnohospodárstve 1. So zreteľom na odhodlanie zmluvných strán Dohody EHP, aby táto dohoda nadobudla účinnosť do 1. júla 1993 a s odvolaním sa na článok 15 Dohody o voľnom obchode medzi Európskym hospodárskym spoločenstvom a Islandskou republikou, Európske hospodárske spoločenstvo a Islandská republika súhlasia, že dohoda vo forme výmeny listov medzi Európskym hospodárskym spoločenstvom a Islandskou republikou o určitých opatreniach v poľnohospodárstve, podpísaná v Oporto dňa 2. mája 1992, sa bude predbežne uplatňovať od 15. apríla 1993. Ak Dohoda EHP nenadobudne účinnosť 1. januára 1994, toto dojednanie sa zruší, ak zmluvné strany nerozhodnú inak. 2. S cieľom uvedeného predbežného uplatňovania a do nadobudnutia účinnosti Dohody EHP sa ustanovenia bodu 3.2, 4 a 5 prílohy IV o pravidlách pôvodu dohody podpísanej v Oporto dňa 2. mája 1992 nahrádzajú týmito ustanoveniami: "3.2 Dôkaz, že podmienky uvedené v bode 3.1 boli splnené, musí byť predložený colným orgánom krajiny dovozu v súlade s článkom 12 ods. 6 protokolu 3 k Dohode o voľnom obchode medzi Európskym hospodárskym spoločenstvom a Islandskou republikou, ktorý sa týka definície pojmu pôvodné výrobky a metód administratívnej spolupráce. 4. Pôvodné výrobky v zmysle tejto prílohy sú pri dovoze do Spoločenstva alebo Islandu zvýhodnené na základe dohody pri predložení dôkazu o pôvode, vydaného alebo vyhotoveného v súlade s ustanoveniami hlavy II protokolu 3 k Dohode o voľnom obchode. 5. Uplatňujú sa ustanovenia protokolu 3 k Dohode o voľnom obchode, ktoré sa týkajú vrátenia cla, dôkazu o pôvode a opatrení pre administratívnu spoluprácu. Vo veci vrátenia cla sa má za to, že zákaz vrátenia cla sa uplatňuje len pre tie druhy materiálov, na ktoré sa vzťahuje Dohoda o voľnom obchode."" Túto výmenu listov schvália zmluvné strany v súlade s ich vlastnými postupmi. Bol by som Vám zaviazaný, keby ste mi mohli potvrdiť, že vláda Islandskej republiky s obsahom tohto listu súhlasí." Mám česť potvrdiť, že moja vláda súhlasí s obsahom Vášho listu. Prijmite, prosím výraz mojej najhlbšej úcty. Za vládu Islandskej republiky +++++ TIFF +++++ --------------------------------------------------